vandstær
trods sit navn er vandstæren ikke en stær, men den ligner en stær. den tilhører derimod sin egen familie med fem arter. den er en buttet brun fugl med et karakteristisk hvidt bryst og en kort hale. den yngler i det meste af skandinavien, i storbritannien, i syd- og mellemeuropa og i centralasien.

i danmark er den sjælden som ynglefugl, hvilket skyldes, at der kun findes få klare vandløb med god strøm og stenet bund, som ellers er det foretrukne sted for vandstæren at søge føde.
vandstæren er således et sjældent syn som standfugl herhjemme, men der er dog større sandsynlighed for at se den om vinteren, da de danske fugle suppleres med fugle fra norge og sverige på det tidspunkt. trækfugle ankommer til danmark omkring oktober eller november.
vandstæren ses typisk siddende på en sten eller en gren ved et vandfald, mens gumpen nervøst vippes op og ned, og vi kan ofte høre dens stille sang af varierende knitrende toner.
vandstæren lever af forskellige vandlevende smådyr, og som noget ganske enestående er den i stand til at dykke efter sin føde. hvis man ser en vandstær i et vandløb, er det et tegn på, at vandet er rent, da vandstærens føde vil forsvinde i forurenet vand.